उर्मिला मातोंडकर मुंबई नॉर्थ से लड़ेंगी चुनाव तो बॉलीवुड प्रोड्यूसर बोले- जमानत भी नहीं बचा पाएंगी...  
उर्मिला मातोंडकर कांग्रेस में हुई हैं शामिल
मुंबई नॉर्थ से लड़ेंगी चुनाव
बॉलीवुड प्रोड्यूसर ने यूं कसा तंज
उर्मिला मातोंडकर (Urmila Matondkar) ने ऐलान कर दिया है कि वे कांग्रेस की टिकट पर मुंबई नॉर्थ से चुनाव मैदान में उतरेंगी. हाल ही में कांग्रेस में शामिल उर्मिला मातोंडकर ने अपने इंस्टाग्राम एकाउंट पर इसकी जानकारी दी है. इस तरह मुंबई नॉर्थ (Mumbai North) सीट पर मुकाबला काफी दिलचस्प हो गया है. लेकिन जैसे ही उर्मिला मातोंडकर (Urmila Matondkar) ने सोशल मीडिया पर अपनी चुनावी सीट का ऐलान किया वैसे ही Twitter पर रिएक्शन आने भी शुरू हो गए. फिल्म प्रोड्यूसर और सोशल मीडिया पर एक्टिव अशोक पंडित ने तंज कसते हुए कहा कि उर्मिला मातोंडकर (Urmila Matondkar) चुनाव में अपनी जमानत तक नहीं बचा पाएंगी.
A post shared by Urmila Matondkar (@urmilamatondkarofficial) on Mar 28, 2019 at 11:01pm PDT
कांग्रेस नेता और बॉलीवुड एक्टर उर्मिला मातोंडकर (Urmila Matondkar) ने इंस्टाग्राम पर लिखाः 'राहुलजी और एआईसीसी मुझ पर भरोसा जताने और मुंबई नॉर्थ से प्रत्याशी बनाने के लिए शुक्रिया. जय हिंद.' इस तरह बॉलीवुड की मशहूर एक्ट्रेस ने अपने संसदीय क्षेत्र का ऐलान किया. वैसे भी लंबे समय से कयास लगाए जा रहे थे कि उन्हें मुंबई नॉर्थ सीट से ही चुनाव मैदान में उतारा जाएगा.

Recently big #Filmstars failed to draw crowds in theatres because the audience were not convinced with the product. So giving tickets to film celebrities who hv no track record of public work will loose their deposits. #samayBadalChukaHai. #UrmilaMatondkar will be a classic eg.

वहीं, 'द एक्सिडेंटल प्राइम मिनिस्टर' के को-प्रोड्यूसर अशोक पंडित (Ashoke Pandit) ने उर्मिला मातोंडकर (Urmila Matondkar) को लेकर ट्वीट कियाः 'हाल ही में बड़े फिल्मी सितारे थिएटरों में भीड़ खींचने में नाकाम रहे हैं क्योंकि दर्शक उनके काम से खुश नहीं थे. ऐसे सेलेब्रिटिज को टिकट देना जिन्हें जन सेवा का कोई अनुभव नहीं है, उनकी जमानत भी जब्त हो जाएगी. समय बदल चुका है. उर्मिला मातोंडकर इसका क्लासिक उदाहरण होंगी.' इस तरह अशोक पंडित ने उर्मिला मातोंडकर पर निशाना साधा है. लेकिन मुंबई नॉर्थ सीट पर मुकाबला काफी दिलचस्प हो गया है.